     เป็นร้านอาหารที่ตอนแรกผมนึกว่ามีแต่ซื้อรับกลับเท่านั้น ร้านอยู่ถนนเทพคุณากร หากมาจากทางวัดหลวงพ่อโสธร ร้านจะอยู่ซ้ายมือครับ ติดกับร้านMonster Cupเลยครับ ที่จอดรถหาได้ยากมาก เนื่องจากต้องจอดข้างทาง แล้วรถค่อนข้างเยอะด้วยครับ เวลาผมขับรถผ่านนึกว่าจะเป็นร้านซาลาเปาขนมจีบที่ซื้อกลับเท่านั้น เพราะหน้าร้านจะมีซุ้มเล็กๆ 1 ซุ้ม คนส่วนใหญ่จะซื้อกลับ ไม่ทราบว่ามีร้านข้างในจริงๆ วันนี้เลยได้มาลองทานครับ 
     ข้างในร้านมีแอร์นะครับ ดับร้อนจากข้างนอกได้ดีทีเดียว มีของฝากที่เป็นขนมขายด้วย เมนูส่วนใหญ่เป็นอาหารจานเดียว พวกข้าวขาหมู ข้าวหมูกรอบ และบะหมี่สไตล์จีน เป็นบะหมี่หน้าขาหมู หน้าหมูกรอบ หรือหน้าซี่โครงหมู นอกจากนี้ยังมีซาลาเปาและขนมจีบอีกด้วยครับ

     - บะหมี่แห้งหมูกรอบ (50.-) เป็นบะหมี่เส้นทำเองครับ รสชาติเหมือนขนมจีนเลย 555 แต่บะหมี่มันไม่ยาวครับ เหมือนเค้าสับๆมา ทำให้ช้อนมันตักได้ง่ายขึ้น แต่โดยส่วนตัวชอบให้มันยาวมากกว่า ในนั้นยังมีผักกวางตุ้ง และหมูกรอบ ที่ทอดมาไหม้มากครับ กินคำแรก กลัวจะเป็นมะเร็งมากครับ 55 ต้องคอยตัดส่วนดำออกไป รสชาติค่อนข้างจืดครับ โดยส่วนตัวไม่ค่อยโดยเท่าไร ขอให้ C+
     - บะหมี่แห้งขาหมู (50.-) ทุกอย่างเหมือนกับบะหมี่หมูกรอบ แต่เปลี่ยนเป็นขาหมู มันค่อนข้างเยอะ เพื่อนบอกใช้ได้ครับ ให้ B
     - ซาลาเปาหมูสับไข่เค็ม (20.-) ซาลาเปาหมูแดง (15.-) เนื่องจากเค้าเอามาเสิร์ฟไว้ตอนแรก แล้วผมทานหลังทานบะหมี่เสร็จครับ ทำให้แป้งมันแข็ง แต่ไส้มันก็โอเคนะครับ ได้เยอะอยู่ ให้ B ทั้งสองเมนู
     - ขนมจีบหมูสับ (8 ลูก 35.-) ผมว่าขนมจีบอร่อยใช้ได้เลยครับ เป็นไส้หมูสับ (มีไส้เดียวครับ) เอาเป็นว่าให้ผ่าน ให้ B+

      ร้านนี้ก็โอเคนะครับ แต่เมนูออกจะน้อยไปหน่อย โดยเฉพาะติ่มซำ แต่อย่างว่าติ่มซำเหมือนเน้นขายกลับมากกว่าครับ คนค่อนข้างเยอะที่ซื้อกลับไปทาน 

รสชาติ B
ราคา B
บรรยากาศ B+
บริการ B+
สะอาด B+